Tattie Scholtz se Savannabokboerdery in die Griekwastad-omgewing - KLK
Tattie Scholtz se Savannabokboerdery in die Griekwastad-omgewing
In 'n onlangse onderhoud vertel Tattie Scholtz vir Hennie Maas van RSG Landbou meer oor sy Savannabokboerdery en sy passie vir dié bok.
Tattie boer met Savannabokke naby Douglas in die Griekwastad-omgewing en vertel vir Hennie dat hy van kleins af vir bokke lief is, maar dat die Savannas se prominente with kleur en trots houding hom ingelok het. Vandat hy met hulle begin boer het, het hy nog nie weer teruggekyk nie.
Tattie het op die plaas waar hy nou boer grootgeword en boer tans met skape, beeste en bokke. Hy het as 'n naweekboer begin en vandat hy die plaas by sy familie oorgekoop het, het hy voltyds begin boer. Hy vertel dat bokboerdery nie 'n maklike loopbaan is nie en dat dit baie aarbeidsintensief is, maar dat die Savannabok dit effe makliker maak.
Hoekom met Savannabokke boer?
Savannabokke is goeie veldbenutters, veral in hulle area waar daar gemende veld en bosse is. Die Savannabok is ook baie vrugbaar, het goeie moedereienskappe, en goeie spene so hulle maak lammers goed groot met genoeg melk. Tattie glo vrugbaarheid is die hoeksteune van enige bedryf om winsgewind te wees, dus selekteer hy sy eie bokke vir vrugbaarheid, asook diere wat aangepas is tot die omgewing.
Meer oor die omgewing:
'n Probleem wat hul gereeld teekom is roofdiere. Jakkalse en rooikatte is hoofsaaklik hulle grootste probleem wat gelei het dat hulle onlangs nie net die buite die plaas elektrieseheinings opgespan het nie, maar ook die binneste blokke wat reeds bietjie meer sukses vertoon het, maar Tattie noem dat die instandhouding daarvan 'n voltydse werk is.
Hoe lyk die mark?
Die mark vir Savannabokke is nie baie groot nie. In die onderhoud vertel Tattie dat die grootste konsentrasie in die Noord-Kaap geleë is en dat daar 'n paar telers in die Oos-Kaap en Namibië is. Daar is wel 'n groot aanvraag tot teelmateriaal, veral in die Afrika lande asook Amerika, maar Tattie noem dat daar op die oomblik redelik beperkings is rondom die uitvoer van diere.
Luister die onderhoud hier:
PreviousPrevious post:Drop in fuel prices eases financial pressure on agricultural sectorNextNext post:South Africa expects to boost its raisin exports by 8%